Անդրադառնալով կառավարության կառուցվածքային փոփոխություններին, նախարարի պաշտոնակատարն ասաց, որ այժմ քննարկումներ են ընթանում կառավարությունում նաեւ հենց քաղաքաշինության նախարարության վերաբերյալ: Նա, սակայն չցանկացավ վերջնական բանաձեւում տալ, քանի որ վերջնական որոշում, ըստ նրա, չկա: «Փաստը մի բան է. ինչպես արդեն հայտարարեցի՝ քաղաքաշինության նախարարությունը վերացվում է: Ինչպիսի գործառույթներ կգնա այլ նախարարությունների կազմ, կամ ինչպիսի գործառույթներ կոմիտեների կամ գործակալությունների կողմից կիրականացվի, կիմանաք»,- ասաց Արփինե Հովհաննիսյանը: